Arsenal yamfuta kazi Unai Emery: Ni nini alichofanya raia huyo wa Uhispania na je ni makosa yake?\nEmery alishinda asilimia 55 ya mechi 78 akiisimamia Arsenal

Man United ni mfamo wa karibu - wakati Sir Alex Furgerson alipojiuzulu baada ya miaka 26 na mataji 38 aliyemrithi alikuwa David Moyes ambaye alifeli na kupigwa kalamu baada ya miezi 10.

Emery aliwasili mwezi Mei 2018 kumrithi Wenger - ambaye alikuwa katika klabu ya Arsenal kwa takriban miaka 22 akiwa na rekodi ya ufanisi wa Ulaya na Sevilla  na mataji ya nyumbani akiifunza PSG, lakini ameshindwa kuiondoa klabu hiyo kutoka kwa kivuli cha raia huyo wa Ufaransa.

Hivyobasi tunauliza ni wapi ambapo mvua ilianza kumnyeshea Emery akiwa Arsenal?

Emery alishindwa kutibu matatizo ya Arsenal

Muda wa Wenger ulikuwa umekwisha Arsenal - wachache wangepinga hilo licha ya kuwa na kipindi kizuri akiwa mkufunzi wa klabu hiyo ambayo ilishinda mataji matatu ya Ligi , mataji  saba ya FA mbali na mataji mawili ya nyumbani mwaka 1988 na 2002.

Uwanja wa Emirates ulikuwa umekuwa sumu huku mashabiki wakikata tamaa na Wenger kila wanaponcheza dhidi ya Liverpool, Man City na timu nyengine katika kinyang'anyiro cha kushinda taji la ligi. 

Emery ambaye ana rekodi ya kushinda mataji matatu ya Ligi ya Yuropa akiifunza Sevilla na mataji mengine akiifunza PSG aliongoza miongoni mwa makocha waliotarajiwa kumrithi Arsene Wenger  akipatiwa jukumu la kuisongesha mbele Arseneal na kuitoa katika kivuli cha Wenger. 

Alifeli katika njia zote. Kulikuwa na mwangaza wakati walipotinga fainali ya kombe la Yuropa bila kufungwa lakini walifungwa vibaya na Chelsea katika mechi ya fainali.

Emery, kwa uwezo wake wote alishindwa kuisaidia Arsenal na shutuma kuu ni kwamba matatizo ya muda mrefu ya Arsenal yamesalia bila mtatuzi. 

Arsenal chini ya ukufunzi wa Wenger, ilikuwa haiwezi kustahimili presha hususan wanapocheza ugenini. Emery hakuweza kutatua tatizo hilo. Na takwimu zilikuwa zinaumiza. 

Uni Emery aliteuliwa kuwa mkufunzi wa Arsenal mwezi Mei 2018, akimrithi Arsene Wenger

Msururu wa mechi saba bila ushindi wowote uliomfanya Emery kupigwa kalamu ndio yalikuwa matokeo mabaya zaidi...\n\ntl;dr:
Uamuzi wa Arsenal wa kumfuta kazi kocha Unai Emery baada ya kuhudumia timu hiyo kwa kipindi cha miezi 18 ni mfano mwengine wa klabu na mkufunzi aliyefeli katika jukumu la kupanga kumrithi mtu aliyewacha sifa nyingi.